– Паколькі ільвіная доля майго часу праходзіць на ферме “Ваўкавічы”, дзе я працую, то сюды “пераехалі” з дома большасць маіх вазонаў і вазончыкаў, ператварыўшы калідоры і памяшканні цэнтральнага корпуса фермы ў своеасаблівую аранжарэю. Экзатычныя расліны дораць людзям добры настрой і зарад энергіі, а фларыстычныя кампазіцыі робяць працоўныя месцы надзвычай утульнымі, – расказвае Аксана Віктараўна і паказвае ваўкавіцкія зялёныя ўладанні. Пры гэтым уражваюць выключная чысціня ды акуратнасць ва ўсіх памяшканнях фермы.